open-index/open-wikipedia-markdown huggingface dataset:
Jødisk Museum i Oslo

**Jødisk Museum i Oslo** er et museum i Oslo som skal ta vare på og formidle jødenes historie i Norge. Museet ble opprettet som en stiftelse i 2004, i samarbeid mellom Det mosaiske trossamfunn og Oslo Bymuseum. Initiativtager og første daglige leder var Sidsel Levin. I 2006 ble museet etablert som en selvstendig stiftelse. Museet åpnet for publikum med sin første utstilling i 2008, «Friheten vinnes ikke bare én gang», om jødiske kunstnere i Norge og om jøder som tok del i kampen mot nazismen under 2. verdenskrig.

Museet i lokalene i Calmeyers gate 15B i Oslo ble åpnet av  kronprins Haakon 8. september 2008. I lokalene lå det opprinnelig en synagoge fra 1921 til 1942, og mange av de jødene som innvandret til Norge fra midten av 1800-tallet bodde i Hausmannskvartalene, strøket der Calmeyers gate ligger, og nedre Grünerløkka.

Museets formål er å samle, bevare, forske på og formidle pålitelig kunnskap om og skape økt forståelse om jødenes historie i Norge, kunnskap om jødisk kultur, dagligliv, religiøs praksis og integrering i det norske samfunnet,  samt å være en inspirator for kulturell aktivitet, kunnskapsformidling og debatt. Museet ønsker å være en brobygger mellom de jødiske miljøer og storsamfunnet. Jødisk Museum i Oslo avholder foredrag, konserter, skiftende utstillinger samt annen utadrettet kulturvirksomhet. Temaer museet skal behandle er jødisk kultur, tradisjon og historie samt jødedom i sin alminnelighet.

Pr. 2021 viser museet tre utstilinger: «Det jødiske året - alt til sin tid», om de jødiske hellig- og høytidsdager, «Husk oss til livet – jødiske skjebner 1940-1945» og «Heia jødene!», om idretten som prestasjons- og integrasjonsarena for den jødiske minoriteten. 

Museet blir finansiert via midler fra Oslo kommune, Staten, prosjektmidler fra ulike stiftelser, museets venneforening samt private donasjoner.

Museets faste medarbeidere:
*Torill Torp-Holte, utstillingsansvarlig og konst. daglig leder
*Mats Tangestuen, faglig leder
*Dag Kopperud, samlingsforvalter
*Vidar Alne Paulsen, undervisningsleder
*Kjetil Braut Simonsen, forsker
*Kristine Bjørndal-Lien, formidler

## Se også
* Synagogen i Calmeyers gate
* Det jødiske museum i Trondheim

## Referanser


## Eksterne lenker
*
Gard Kvale

**Gard Kvale** (født 1984) er en norsk tidligere svømmer. Kvale, som representerte Bergens Svømme Club, hadde sin styrke i medleyøvelsene og de lengre friøvelsene.

Kvale representerte Norge under Sommer-OL 2008 og satte da norsk og personlig rekord på 200 meter fri, men han gikk likevel ikke videre til semifinale. Kvale vant sitt heat da han svømte inn til 1.48,73 i kvalifiseringen.

Kvale har vunnet i alt 102 NM-gull. Dette er rekord for svømmere. For norske utøvere i andre idretter er det bare skytterne Pål Hembre og Harald Stenvaag som har flere NM-gull. 

Kvale vant kongepokalen i 2003.

## Medaljer i norske mesterskap

## Eksterne lenker
*
Egil Sjaastad

**Egil Sjaastad** (født 1949) er en norsk teolog og forfatter.

Han vokste opp på Rennan i ytre Skogn. Faren, Georg Sjaastad, var gårdbruker, lokalpolitiker og tillitsmann i Trøndelag krets av Norsk Luthersk Misjonssamband.

Han tok teologisk embetseksamen ved Menighetsfakultetet i 1976 og ble ansatt som misjonssekretær i Norges Kristelige Student- og Skoleungdomslag i 1976 og som landsungdomssekretær i Norsk Luthersk Misjonssamband i 1978.

I 1983 begynte han som bibelskolelærer ved Fjellhaug utdanningssenter, der han også var rektor fra 1986 til 1999, senere dosent. Han gikk av med pensjon ved fylte 70 år i 2019.

Sjaastad var, sammen med Jon Kvalbein, redaktør av tidsskriftet *Fast Grunn* i 20 år.

Sjaastad har utgitt mange kristelige bøker. Hans andaktsbok *Lyskasteren* har kommet i en rekke opplag og er en av de mest solgte andaktsbøker for ungdom med  eksemplarer (2004).

## Bibliografi (utvalg)
* 1988 – *Lyskasteren: Andaktsbok for ungdom*. ISBN 82-520-4220-1.
* 2000 – *Salmeskatter: Originaltekster, krydder og historiesus rundt salmer*.
* 2001 – *Vi forkynner Kristus: En ressursbok for predikanter*. ISBN 82-520-3446-2.
* 2003 – *Oppstandelsen og livet: En vandring gjennom påsken*. ISBN 82-520-3590-6.
* 2004 – *Han vekker mitt øre*. ISBN 82-520-4724-6.
* 2013 – *Ankerfestet: Andakter for hver dag*.
* 2016 – *Vi forkynner Kristus: En ressursbok for predikanter*. E-bok.
* 2019 – *En bror ved Guds side*.
* 2020–2022 – *Mester, på ditt ord*, flere utgaver.
* 2021 – *Fri og forankret: Katekismen som ankerfeste for troen og sjelesorgen*.

## Referanser
Fastkjevede fisker

Betegnelsen ble brukt om en polyfyletisk samling av de følgende gruppene:
* *[[Balistes]]*
* *[[Centriscus]]*
* *[[Cyclopterus]]*
* *[[Lophius]]*
* *[[Mormyrus]]*
* *[[Ostracion]]*
* *[[Tetrodon]]*
* *[[Diodon]]*
* *[[Syngnathus]]*
* *[[Pegasus (slekt)|Pegasus]]*

**Fastkjevede fisker** er en gruppe fisk gruppert som en egen orden av Carl von Linné i hans 1758-utgave av Systema naturæ. Det vitenskapelige navnet Branchiostegi betyr «gjellehus».
Navnet kommer av at de har finnestråler av bein, men gjellelokkene er uten beinstråler.

Som mange av Linnés grupper har ikke ordenen overlevet grundigere undersøkelser. I Linnes verk inneholdt den følgende slekter, de fleste fra tropiske farevann:
**Mormyrus* (Elefantfisker)
**Balistes* (Avtrekkerfisker)
**Ostracion* (Kassefisker)
**Tetrodon* (Kulefisker & Månefisk)
**Diodon* (Piggsvinfisker)
**Centriscus* (Knivfisker)
**Syngnathus* (Nålefisker & havhester)
**Pegasus* (Pegasfisker)

Mange av disse er i dag samlet i orden Nålefisker, mens de øvrige er spredt på flere forskjellige ordner. Fastkjevede fisker slik Linné beskrev den er derved en polyfyletisk gruppe.

## Referanser
De Musikalske Dvergene

**De Musikalske Dvergene** er en rockegruppe fra Bergen, startet 1980 av Bo Grønningsæter og Helge Grønhaug.

De Musikalske Dvergene har hatt en fast kjerne i brødrene Helge og Arne Grønhaug, men besetningen ellers har variert noe gjennom tiårene. Fra starten av var besetningen Bo Grønningsæther (slagverk), Allert Bøkenes (gitar), Erling Hjertnes (bass), Helge Grønhaug (vokal og gitar) og Arne Grønhaug (gitar). Grønningsæter ble erstattet av Per Helge Hansen. 

Det var denne besetningen, samt Karsten Olsen (slagverk), som spilte inn gruppens første LP *[[En klase bananer & en enkel seng]]* i Sigma Lydstudio i 1988. Olsen overtok så fast på slagverk for Per Helge Hansen og besetningen forble uforandret inntil Bøkenes sluttet etter utgivelsen av bok/singel *Ned Abels Allé* i 1991. Etter noen midlertidige løsninger ble han permanent erstattet av pianist Yngve Jacobsen.  

Denne besetningen var uforandret frem til 2008. Da overtok Thor Inge Stokke for Olsen på slagverk. I 2010 skjedde en ny endring: Willy Korneliussen kom inn på trommer og Tom Harry Halvorsen på tangenter. Nok en endring skjedde sommeren 2019, da Øyvind Lunde erstattet Erling Hjertnes på bass, senere ble Lunde etterfulgt av Rolf Skogstrand. 

De Musikalske Dvergene blir typisk omtalt som et «erkebergensk kultband» som ennå opererer under slagordet «garantert ambisjonsløs rock». Men bandet har også høstet nasjonal anerkjennelse for sin kombinasjon av sekstitallsinspirert rock, fengende melodier og sorgmuntre, gjerne selvironiske og innimellom nostalgiske og alvorlige tekster. Et flertall av sangene er skrevet og komponert av Helge Grønhaug.
## Bandmedlemmer
Besetningen i 2024:

*Helge Grønhaug (sang og gitar)
*Arne Grønhaug (sologitar og kor)
*Rolf Skogstrand (bass)
*Willy Korneliussen (slagverk)
*Tom Harry Halvorsen (tangenter, trekkspill, munnspill og kor)

## Diskografi

*«Marianne (Tempo Corvette)» – 7" Singel – 1985 
**[[En klase bananer & en enkel seng]]* – LP – MC – CD – 1989
**[[Dvergenes andre]]* – LP, MC, CD – 1990 
**Ned Abels Alle* – 7" Singel/Bok – 1991
**[[Arbeid for trygd]]* – CD – 1993
**[[Veldig respektable menn &ndash; Sanger av Ray Davies og The Kinks]]* – (i samarbeid med Frode Alnæs) – CD – 2004 
*«25 år med slark i strengene» CDSingel – 2005
**[[Om poteter får du snakke med min far]]* – CD (Samleplate) – 2006
**[[(.. uten store ord..)]]* – CD – 2008
**[[Tunge steiner]]* - LP, CD - 2012
*Goe' busser - CD - 2015
*Om poteter får du snakke med min far 2 - CD (Samleplate) – 2016
*Rolig Rock'n Roll - LP, CD - 2017

## Referanser


## Eksterne lenker
* 
* 
* 
*  De Musikalske Dvergene hos Norsk Musikkinformasjon
*
Grymyr

**Grymyr** er et lite tettsted i Vestre Gran ved Randsfjorden i Gran kommune. Fra gammelt av da den viktigste trafikkåren var med dampskip langs Randsfjorden, var Grymyr et viktig handelssentrum. Det inneholdt da en rekke butikker, smeder, bakeri, poståpneri med mer. Senere, da veien mellom Brandbu og Jevnaker kom, ble tilbudet ved bygda mindre, og på midten av 1990-tallet forsvant både postkontoret, bensinstasjonen og butikkene. Det eneste servicetilbudet som er igjen er den lokale kroen Rojankrysset, som er en kombinert kiosk, gatekjøkken og pub. 

Tettstedet er imidlertid kjent for sitt aktive foreningsliv og sin sterke dugnadsånd. Sentrale i så måte er Vestre Gran Idrettslag, Vestre Gran blandede kor, Grymyrgjengen og revygruppen Grymyr Theaterselskab. I 2012 ble det etablert en egen lokal organisasjon, Fokus Vestre Gran, som har som mål å arbeide med langsiktig utvikling av tettstedet. 

I tillegg til gårdsbruk og spredt husbebyggelse ligger det et boligfelt på Grymyr. Det ligger også en barneskole i tettstedet. Grymyr skole har ca. 80 elever fra 1. - 7. trinn. Skolens første del ble bygget i 1964 etter sammenslåing av to mindre skoler (Vestheim og Leikvoll skoler). Neste store påbygging ble ferdigstilt i 1988, et tilbygg med gymsal og påtenkt svømmebasseng. Bassenget ble imidlertid aldri ferdigstilt. Etter lang tids lokalt arbeid vedtok kommunestyret i Gran på slutten av 2010 at bassengrommet skulle ombygges til auditorium, nytt skolebibliotek samt spinning- og styrkerom. Det nye anlegget ble offisielt åpnet den 17. februar 2012.

Klæstad mølle (bygget 1896) ligger nær tettstedet. Mølla er under restaurering av lokale krefter og ble gjenåpnet av riksantikvar Jørn Holme den 16. september 2012. Ved samme anledning ble den erklært som kulturminne av nasjonal betydning.

Grymyr har egen kirke. Den gamle var fra 1899, men brant ned i 1999. Grymyr kirke ble gjenreist i 2003. 

## Eksterne lenker
* Informasjonssider om Grymyr og Vestre Gran fra stedsutviklingsprosjektet Fokus Vestre Gran
* Grymyr skole
* Hjemmeside for Vestre Gran Idrettslag 
* Hjemmeside for Vestre Gran blandede kor
* Hjemmeside for Grymyrgjengen
* Hjemmeside for Rojankrysset
Kemer

**Kemer** er et konstruert turiststed ca. 43 kilometer fra Antalya. Byen ble bygget i 1910 og ligger ved utkanten av Taurusfjellene ved Middelhavet. Kemer har 53 kilometer kystlinje og lange sand- og rullesteinstrender.

Kemer er blitt et populært turiststed og har per 1990; 9,940 innbyggere.
## Eksterne lenker
*
Mosseveien (Oslo)

::*Se [[Mosseveien|pekerside]] for flere forekomster av Mosseveien.*

**Mosseveien** (19–299, 6A–286, 850) er en vei som starter i Gamlebyen i Oslo og følger E18 fra Ekebergskråningen til Vinterbro i Ås. Dette er en av hovedveiene fra Oslo til Østfold og Sverige. I Bydel Gamle Oslo har den husnummer 6A-59, i Bydel Søndre Nordstrand husnummer 71-850. 

## Historikk

Veien fikk dagens navn i 1929/1941.

Den 7. oktober 1953 raste om lag 100 meter av Mosseveien ut ved Bekkelaget, i Bekkelagsraset. I leirskredet forsvant også grunnen under jernbanelinja. Lokaltoget fra Kolbotn fikk stoppet i tide, men Drøbakbussen ble tatt av skredet. I alt 5 mennesker mistet livet, hvorav 4 i bussen.

## Veistandard
I Gamlebyen har veien kun ett felt i hver retning. For øvrig er den 3 felts vei med et kollektivfelt med variabel retning, frem til avkjørselen mot Holmlia der den går over til 4 felts motorvei. Ved avkjøringen til Kolbotn får E18 igjen 3 felt, men klassifisert som motortrafikkvei. 

I Ås er Mosseveien en kommunal vei som går parallelt med E6 langs Årungen.

På lenge sikt er planen at Mosseveien ikke lenger skal være en del av E18. I det fastsatte planprogrammet for *E6 Manglerudprosjektet* (2016) står det: «E18 skal skiltes om fra Mosseveien til en felles trasé med E6 fra Vinterbro til Abildsø, og videre via Ryen til Bjørvika. Mosseveien skal fortsatt ha en riksvegfunksjon.»  Denne veien er 3,4 kilometer lengre enn veien via Mosseveien.

I samme planprogram er trafikkutviklingen på Mosseveien de senere år beskrevet : «Ny sammenhengende 4-feltsveg fra Vinterbro til Åsland og åpningen av Nøstvettunnelen i 2009, har medført at E6 sørfra ved bygrensa har økt fra 36100 ÅDT i år 2008 til 47100 ÅDT i 2014, en økning på ca. 30 %. E18 Mosseveien har i samme periode hatt en trafikknedgang fra 21500 ÅDT til vel 16500 ÅDT, en nedgang på ca. 24 %.»

## Referanser


## Litteratur
*
Skistua

**Skistua** er ei skihytte rett ved Gråkallen i Bymarka ved Trondheim.  

Skistua eies av *Stiftelsen Skistua*, som er et samarbeid mellom Trondhjems Skiklub og Trondheim kommune. 

## Historie

### Den gamle Skistua
Byggingen av den første Skistua startet i 1895, og da skihytta åpnet dørene for første gang i 1896 hadde den plass til 100 gjester. Arkitekt for bygningen var Solberg & Christensen.  

Etter påbygg i 1904 hadde hytta fått 72 sengeplasser i tillegg til bevertningsstedet. Skistua brant ned til grunnen nyttårsaften 1946. I en mellomperiode fungerte en tyskerbrakke som tilholdssted for turgåere. 

### Den nye Skistua
I 1950 sto den nye Skistua ferdig. Arkitekt var denne gangen Roar Tønseth. Hytta hadde sin storhetstid gjennom 50- og 60-tallet. I 1997 ble Skistua stengt for bruk etter år med forfall og manglende vedlikehold. I 2002 ble hytta igjen åpnet for gjester i helgene, men etter hvert stengt for rehabilitering. 

Skistua ble åpnet etter rehabilitering høsten 2007. I juni 2009 stengte hytta igjen på grunn av dårlig økonomi, men fra januar 2010 er den åpen for servering daglig. Svein Skibnes Arkitektkontor AS sto for den omfattende rehabiliteringen. Prima AS, som eies 60% av Trondheim kommune og 40% av Røde Kors, står for serveringen.


Fil:Skistua - baksiden.jpg|Skistua anno 1908
File:356 Trondhjem, Skistua - no-nb digifoto 20150622 00405 bldsa PK19050.jpg|Skistua på 1920-tallet, med Blomstertjønna til venstre og Studenterhytta i bakgrunnen. 
File:1548 Trondhjem, Skistuen - no-nb digifoto 20150622 00460 bldsa PK19045.jpg|Skistua på 1920-tallet


## Referanser


## Eksterne lenker
* 
* Skistuas hjemmeside
* Trondhjems Skiklub
* Skistua gjennom tidene(Adressa(2003))
En klase bananer & en enkel seng

***En klase bananer & en enkel seng*** er debutalbumet til De Musikalske Dvergene, som ble utgitt i 1989.

## Sporliste
# «Torsdagsfisken» (Helge Grønhaug)
# «Marianne (Tempo Corvette)» (Helge Grønhaug)
# «Tomgodsets dronning» (Helge Grønhaug/Bo Grønningsæter)
# «Ærlige Allerts Transport» (Helge Grønhaug)
# «Sinte gamle menn» (Helge Grønhaug/Bo Grønningsæter)
# «Faen ikkje løst te' gå hem» (Helge Grønhaug)
# «Skutt gorilla» (Helge Grønhaug)
# «Eg kjøper ikkje ringer» (Helge Grønhaug)
# «Farvel Marianne» (Helge Grønhaug)
# «Ved siden av kjøkkenbordet» (Helge Grønhaug)

### Avsporinger

# «Svin på skogen» (Helge Grønhaug), (*Demo*)
# «Ost og vin» (Helge Grønhaug), (*Demo*)
# «Kom her for å feste» (Helge Grønhaug), (*Live*)
# «Faen ikkje løst te gå hem!» (Helge Grønhaug), (*Live*)
# «Torsdagsfisken» (Helge Grønhaug), (*Live*)
# «Sinte gamle menn» (Helge Grønhaug/Bo Grønningsæter), (*Demo*)

## Medvirkende
### De Musikalske Dvergene
*Allert Bøkenes &ndash; Gitar, sang
*Per Helge Hansen &ndash; Trommer, coverdesign 
*Erling Hjertnes &ndash; Bass, sang
*Karsten Olsen &ndash; Perkusjon, trommer
*Arne Grønhaug &ndash; Gitar, sang
*Helge Grønhaug &ndash; Gitar, sang, låtskriver
### Øvrige
* Svein Hovland - gitar/bakgrunnvokal på *Ved siden av kjøkkenbordet*, produsent
* Per Myklebust - piano, orgel, bakgrunnvokal, kreativitet 
* Per Skotheim - munnspill
* Arve Håland - trekkspill
* Ine Tømmerås - bakgrunnvokal
* Øyvind Larsen - bakgrunnvokal
* Kåre Kalvenes - co-produsent, tekniker
* Tom Kvålsvoll - mastering 
* Jean-Pierre Laffont - fotograf 
* Leif Moe-Nilssen - fotograf
* Torfinn Nergaard - coverdesign 
* Erling Gjelsvik - albumnotater 
* Bo Grønningsæter - låtskriver

## Kilder
*
Bjørk (andre betydninger)

**Bjørk** kan vise til:

* Bjørkeslekten (*Betula*)
** Vanlig bjørk (*Betula pubescens*)
* Bjørke, bygd i Møre og Romsdal

Personer
* Björk, islandsk musiker
* Bjørk Olsen, færøysk journalist og ungdomspolitiker
* Robert Bjørk, norsk politiker
* Jarl Flaaten Bjørk, norsk skuespiller
* Anne-Brit Bjørk, norsk journalist og forfatter

## Se også
* Bjerk (pekerside)
* Bjerke (pekerside)
Troodos

**Troodos** er den største fjellkjeden på Kypros, og ligger midt på øya. Den høyeste toppen i Troodos er Olympos på 1&nbsp;952 meter. 

Troodos strekker seg langs det meste av vestsiden av Kypros, og er et område for turgåing mellom furuskog om sommeren og skigåing om vinteren. Det finnes flere feriesteder i fjellene, bysantinske kloster og kirker på fjelltoppene, og naturskjønne fjellandsbyer i dalene.

## Verdensarv
Området har vært kjent siden antikken for gruvene sine, og i den bysantinske perioden ble det et stort senter for bysantinsk kunst, da kirkene og klostrene ble bygget i fjellene, bort fra den truede kysten.

Ti kirker og klostre i Troodos ble i 1985 oppført på UNESCOs verdensarvliste, på grunn av sine unike interiører med vegger dekket av freskomalerier. Det mest kjente klosteret er Kykkos kloster.

## Landsbyer
Noen landsbyer i Troodos er 
* Louvaras
* Palaichori
* Kourdhali
* Pelendri
* Galata
* Kalopanayiotis 
* Moutoullas
* Pedhoulas
* Omodhos
* Phini
* Koilani 
* Agros
* Kakopetria
* Prodromos
* Marathassadalen
* Monte Korfi

## Referanser


## Eksterne lenker
* Troodos museum
Betel Trondheim

**Betel Trondheim** er en pinsemenighet i Trondheim i Trøndelag. Menigheten hadde  tilskuddstellende medlemmer i 2022.

## Historie
Menigheten ble stiftet 18. januar 1920 og Olaf Rogde blir valgt til menighetens første pastor.

### Tidligere forstandere (pastorer)
* Olaf Rogde (1920)
* Hans Svartdahl
* Morgan Kornmo (1968&ndash;1971)
* David Østby
* Tom Erlandsen
* Odd Ravndal
* Jon Martin Øverby
* Thor-Einar Krogh
* Karl-Axel Mentzoni
* Frank Benjamin Grave Erlandsen

## Visjon
Misjonsbefalingen er sentral menighetens visjon

::*Vi vil koble mennesker sammen med Jesus*

:*Gjennom koblingen til Jesus
vil vi utvikle oss til …*
::*en hel menighet*
::*med hele mennesker*
::*for hele Trondheim*
::*med hele evangeliet*
::*til hele verden.*

::*For å realisere helhet
vil vi framelske holdninger og
handlinger som er preget av følgende verdier::*
 

::*troverdighet::* 
::*sjenerøsitet::* 
::*likeverd::*

## Ledelse
* Erlend Indergaard, Hovedpastor
* Jean Alidor Mbuebue, Internasjonal pastor
* Trond Inge Midling, Administrativ leder
* Christian Adelsten Tangvik, Ungdomspastor

## Utdanning
Pinsemenigheten Betel eier og driver en grunnskole og en bibelskole. Menigheten har også kurs om kristen tro, familie og samliv.

For ungdom i konfirmasjonsalder arrangeres Tentro, en frikirkelig konfirmasjonsundervisning.
 
### Tomasskolen
Tomasskolen Trondheim Kristne Grunnskole har omtrent 90 elever fra 1. til 10. klasse (tall fra 2006). Tomasskolen drives i samsvar med læreplanene i Kunnskapsløftet, er godkjent av departementet og mottar statsstøtte. Skolen ble grunnlagt i 2000.

### Bibelskolen i Trondheim
* Bibelskolen i Trondheim er en to-årig bibelsskole. Undervisningen legger vekt på personlig utvikling, bibelstudie, ledelse og misjon.

## Referanser


## Kilder
* www.beteltrondheim.no

## Eksterne lenker
* Hjemmeside
Olympos (Kypros)

:*For fjellet i [[Hellas]] se [[Olympos]]*

**Olympos** er det høyeste fjellet i fjellkjeden Troodos på Kypros med sine 1&nbsp;952 moh. En rekke langdistanseradarer ligger på fjellet. Det ligger også et lite skisenter med fire heiser på fjellet, som bare er åpent om vinteren.

## Referanser
Universitetsbiblioteket

**Universitetsbiblioteket** kan vise til bibliotek ved en rekke universiteter, og spesielt til:

* Universitetsbiblioteket for miljø- og biovitenskap, Ås
* Universitetsbiblioteket i Agder
* Universitetsbiblioteket i Bergen
* Universitetsbiblioteket i Oslo
* Universitetsbiblioteket i Stavanger
* Universitetsbiblioteket i Tromsø
* Universitetsbiblioteket i Trondheim
Stuart Davis

**Stuart Davis** (født 7. desember 1894 i Philadelphia, død 24. juni 1964) var en amerikansk maler. Foreldrene var Edward Wyatt Davies, kulturredaktør i Philadelphia Press og Helen Stuart Davies, som var skulptør. 

Davis studerte maling og kunst under Robert Henri, som var ledende i den tidlige modernistbevegelsen i USA gjennom gruppen «De åtte». Davis ble en av de yngste som stilte ut i Armory Show i 1913. Denne utstillingen viste verker av navn som Vincent van Gogh og Pablo Picasso, og han ble modernist og etter hvert eksponent for kubismen i USA.

Han er kanskje mest kjent for sine abstrakte stilleben og landskaper. Bruken av samtidige elementer som sigarettpakker, tennpluggannonser og annet, gjør ham til en forløper for pop-kunsten.

Davis døde av slag i New York den 24. juni 1964.

## Utvalgte arbeider

Fil:Davis_garage_no_1.jpg|1917: «Garage No. 1» (Hirshhorn Museum and Sculpture Garden, Washington, DC.)
Fil:Davis_Stuart_Tree_and_Urn_1921.jpg|1921: «Tree and Urn» 
Fil:Davis_Stuart_Lucky_Strike_1921.jpg|1921: «Lucky Strike» The Museum of Modern Art, New York)
Fil:Davis steeple street.jpg|1922: «Steeple and Street» (Hirshhorn Museum and Sculpture Garden, Washington, DC.)


## Referanser


## Eksterne lenker
* Stuart Davis Biography: Hollis Taggart Galleries
* Stuart Davis Artwork Examples on AskART.
Samsvarsbøyning

**Samsvarsbøyning** eller **kongruens** er forholdet mellom bøyde ord, som gjør at de bøyes i samsvar med et andre. Ordet som styrer bøyningsformen, hovedordet, er gjerne et substantiv eller et pronomen, eller et ord fra en annen ordklasse som brukes substantivisk. Bøyningen gjøres, avhengig av hvilke elementer språket har, etter kjønn, tall og kasus.

Det varierer fra et språk til et annet hvor omfattende bruken av samsvarbøyning er. Japansk har nesten ingen samsvarsbøyning, engelsk har svært lite, latin har moderat bruk og ungarsk har omfattende bruk av samsvarbøyning. Det skilles også mellom predikativ samsvarsbøyning og attributiv samsvarsbøyning. I tysk er det bare attributiv samsvarsbøying, mens norsk og andre skandinaviske språk både har attributiv og predikativ samsvarsbøyning. Ungarsk har bare predikativ. I norsk vil for eksempel «eplet er rødt» ha predikativ samsvarsbøyning siden adjektivet står som predikativ. Eksempelet «en blå bil» har attributiv samsvarsbøyning da «blå» står som attributt. Unntak fra disse samsvarsbøyingsreglene på norsk oppstår bare i pannekakesetninger.

På norsk, som har lite samsvarsbøyning, brukes det på adjektiver og perfektum partisipp, som bøyes i forhold til substantivet eller frasen de står til. For eksempel «en *rød* bil», «to *røde* biler» og «et *rødt* hus».

## Se også
*Pannekakesetning

## Referanser
Kaduna (delstat)

**Kaduna** er en delstat i det indre nordvestlige Nigeria. Det er et ustabilt område, og i forbindelse med valget i 2007 ble det innført forbud mot demonstrasjoner i gatene. Kaduna ble i 1987 en egen delstat etter at den i lengre tid hadde vært sammenslått med en annen delstat.

Næringslivet består av produksjon av bomull, løk og ingefær. Det er en stor husdyrbestand i delstaten, vesentlig storfe, fjærfe og sau. 
## Referanser
Brega

**Brega** var et historisk kongedømme i Irland, styrt av klanen **Síl nÁedo Sláine**. Denne artikkelen omhandler både klanen og kongedømmet.

Klanen Síl nÁedo Sláine tok sitt navn som etterkommere av Áed Sláine, sønn av Diarmait mac Cerbaill. De tilhørte dynastiet Uí Néill, og regnet seg som etterkommere av Niall Noigíallach gjennom dennes sønn Conall Cremthainne.

Den grenen av Uí Néill som tok kontroll over den sentrale delen av Irland (Míde) på 500-tallet ble senere kalt det sørlige Uí Néill. Det var Áed Sláine og hans etterkommere i Brega som gjorde Uí Néill til den dominerende makten i denne regionen.

Brega hadde navn fra *Mag Breg*, slettelandet i dagens grevskap Meath og grevskapet Dublin. Innenfor dette landskapet lå Tara, som ifølge tradisjonen var høysetet for Irlands mytologiske konger. Tittelen konge av Tara ble brukt videre i middelalderen om overherredømmet for Uí Néill klanene, og etter annalene og dømme ogsåoverkonge av Irland. Åtte av Bregas Síl nÁedo Sláine var konger av Tara, selv om kontrollen av Taraåsen ikke hadde direkte betydning for kongeverdigheten.

Síl nÁedo Sláine ble svekket av indre splittelse, samtidig som den beslektede klanen Clann Cholmain som var deres naboer i vest vokste i makt. I 743 var det for første gang en konge fra Clann Cholmainn som fikk tittelen konge av Tara, og siden var det ingen konger fra Síl nÁedo Sláine før Congalach Cnogba i 944 (han stammet også fra Clann Cholmainn på morsiden). Fra midten av 700-tallet ble Brega delt i to rivaliserende kongedømmer, Lagore i sør og Cnogba (*Knowth*) i nord. Den indre splittelsen vedvarte, og dette ble utnyttet av de norrøne som etablerte et selvstendig kongedømme i Dublin og ekspanderte på Bregas bekostning.

## Konger av Brega
Navn i **uthevet** skrft er også regnet som overkonger av Irland. Listen er ikke komplett.

* **[[Áed Sláine]]** (død 604) sønn av Diarmait mac Cerbaill 
* ...
* Congal (død 634) sønn av Áed Sláine 
* Ailill (død 634) sønn av Áed Sláine
* **[[Blathmac]]** (død 665) og **[[Diarmait]]** (død 665), sønner av Áed Sláine
* Conaing Cuirre (død 662) sønn av Congal
* **[[Sechnussach]]** (død 671) sønn av Blathmac
* **[[Cenn Fáelad]]** (død 675) søn av Blathmac
* **[[Finsnechta Fledach]]** (død 695) sønn av Áed Sláines sønn Dúnchad  
* Congalach (død 696) sønn av Conaing Cuirre
* Irgalach (død 702) sønn av Conaing Cuirre
* Amalgaid (død 718) sønn av Congalach
* ...
* **[[Fogartach]]** (død 724) sønn av Niall sønn av Cernach Sotal sønn av Diarmait
* **[[Cináed]]** (død 728) sønn av Irgalach
* Conaing (død 742) sønn av Argalaid
* ...
* Cairpre (død 771) sønn av Fogartach
* Congalach (død 778) sønn av Conaing
* ...
Rundfunk Berlin-Brandenburg

**Rundfunk Berlin-Brandenburg** (**RBB**) er det offentlige kringkastingsselskapet i de tyske delstatene Berlin og Brandenburg. Det har sete i Berlin og Potsdam. Selskapet ble dannet i 2003 ved sammenslåing av Sender Freies Berlin (etablert 1953) og Ostdeutscher Rundfunk Brandenburg (etablert 1991). RBB er medlem av ARD.

## Referanser


## Eksterne lenker
*
Umesamer

**Umesamer** er en etnisk gruppe blant samene, som geografisk befinner seg mellom pitesamer i nord og sørsamer i sør. Som etnisk gruppe skiller umesamene seg fra andre samiske grupper med et eget samisk språk, umesamisk.

I Norge ble umesamisk talt i Rana, Hemnes og Korgen, men denne folkegruppen er blitt assimilert.

I 1995 fantes det, ifølge M. Krauss,  etniske umesamer igjen i Sverige, fordelt i Lycksele, Malå, området omkring Tärnaby, og i Sorsele. Ifølge språkforskeren Trond Trosterud, var det i 2003 bare noen få igjen som snakket umesamisk, alle eldre. Katarina Barruk (født 1994) synger på umesamisk.

## Referanser


## Litteratur
* Gordon, Raymond G., Jr. (ed.): *Ethnologue: Languages of the World,* 15. utgave. Dallas, Texas: SIL International, 2005.
Südwestrundfunk

**Südwestrundfunk** (**SWR**) er det offentlige kringkastingsselskapet i de tyske delstatene Baden-Württemberg og Rheinland-Pfalz. Det har hovedkontorer i Stuttgart, Baden-Baden og Mainz.

Selskapet ble dannet i 1998 ved fusjon av Süddeutscher Rundfunk (SDR) i Stuttgart og Südwestfunk i Baden-Baden. Det er medlem av ARD. Südwestrundfunk er etter Westdeutscher Rundfunk det nest største kringkastingsselskapet i ARD, og betjener et område med ca. 14,7 millioner mennesker.

## Referanser


## Eksterne lenker
*
Ciro Ferrara

**Ciro Ferrara** (født 11. februar 1967 i Napoli) er en italiensk tidligere fotballspiller og nåværende fotballtrener.

Han spilte midtstopper i 49 A-landskamper for det  og 496 Serie A-kamper for SSC Napoli og Juventus. Han la opp i 2005 i en alder av 38 år og er også tidligere manager i Juventus.

## Meritter
* 8 italiensk seriemester (1987, 1990, 1995, 1997, 1998, 2002, 2003, 2005)
* 2 italiensk cupmester (1987, 1995) 
* 5 italiensk supercupmester (1990, 1995, 1997, 2002, 2003)
* UEFA-cupen (1989)
* Mesterligaen (1996) 
* den internasjonale supercupen (1996)
* Intercontinental Cup (1996)
* EM-sølv (2000)

## Referanser


## Eksterne lenker
*
Das Erste

**Das Erste** (norsk oversettelse: *den første*) er en riksdekkende tysk fjernsynskanal som drives av ARD og sender døgnet rundt. Kanalen er et samarbeidsprosjekt mellom kringkastingsselskapene som er medlemmer av ARD, og har sete i Bayerischer Rundfunks fjernsynshus i München. Kanalen er, som navnet antyder, den eldste riksdekkende fjernsynskanalen i landet og ledes av en programdirektør. De fleste sendingene er tilgjengelige for norske seere på nett. De fleste TV-distributørene tilbyr også Das Erste som en kanal. 

## Bakgrunn
Das Erste ble grunnlagt i 1952 under navnet *Deutsches Fernsehen*, administrert av delstatskringkasteren NWDR. I 1984 ble kanalen gitt navnet *Erstes Deutsches Fernsehen*, og i 1996 fikk den navnet *Das Erste*.

Kanalen finansieres hovedsakelig av kringkastingsavgift, men har også inntekter av reklame, denne er begrenset til tidsrommet mellom klokken 14 og 20. Programmet på søndager og på helligdager som gjelder hele sendeområdet er helt uten reklame.

## Eksterne lenker
* 
* DasErste Mediathek
Du pappa…

***Du pappa…*** er en norsk dramafilm fra 1994 regissert av René Bjerke, og med Håkon Bolstad og Nils Ole Oftebro i hovedrollene. Filmen handler om en ung tenåringsgutt, og hans forhold til faren og til kjærlighet.

## Handling
Seksten år gamle LP er nettopp ferdig med ungdomsskolen. Han bor i Oslo, som eneste barn av et middelklasse-par. For å komme seg vekk fra foreldrene sine, stjeler han en seilbåt i Oslofjorden. Men uten å vite hvordan han egentlig skal seile, krasjer han nesten på en brygge når den utrolig vakre Line (spilt av Benedikte Lindbeck) redder ham. Hun hopper om bord, og blir med LP på reisen hans. LP er i begynnelsen veldig mutt og tilbaketrukket.

Men etter hvert dukker LPs far (spilt av Nils Ole Oftebro) opp, og krever slutt på eventyret deres. LP er fast bestemt på å ikke underkaste seg farens autoritet, noe som fører til at far går om bord i båten og slutter seg til det unge paret. Det oppstår en konflikt mellom faren, og hans like sta avkom. Ingen av dem har egentlig lært den andre å kjenne, og Line blir katalysatoren hvor de innser nye sider av hverandre.

## Skuespillere
: Håkon Bolstad – LP
: Benedikte Lindbeck – Line
: Nils Ole Oftebro – pappa
: Grethe Ryen – mamma
:Anders Dahlberg
: Jannicke Bolstad
: Ove Christian Owe
: Anders Frøystad
: Kristoffer Løvestad
: Aslak Nygren

## Eksterne lenker
*
Akershus barne- og ungdomsråd

**Viken barne- og ungdomsråd** (**VIKENBUR**) er en paraplyorganisasjon for frivillige barne- og ungdomsorganisasjoner i Viken. VIKENBUR forvalter fylkeskommunal offentlig støtte til frivillige barne- og ungdomsorganisasjoner i fylket. Organisasjonen fungerer også som kontaktledd mellom organisasjonene, fylkespolitikerne og fylkesadministrasjonen.

## Referanse

*
Gudstjenestebok for Den norske kirke

***Gudstjenestebok for Den norske kirke*** inneholder forskrifter og ordninger for gudstjenester og kirkelige handlinger i Den norske kirke.

Den gjeldende gudstjenesteboken ble godkjent til bruk i Den norske kirke ved «kongelige resolusjoner 1977-1990 og etter vedtak i Kirkemøtet 1986-1991» og ble tatt i bruk i 1992.

Gudstjenesteboken kalles gjerne i dagligtalen for alterboken – som tidligere var det offisielle navnet på den (dansk-)norske offisielle kirkes nedskrevne liturgiske forskrifter og ordninger.

Gudstjenesteboken er delt i to større hoveddeler:
*Del 1: Gudstjenester (høymesse, familiegudstjeneste, høytidsgudstjenester (jul, påske m.m.), skolegudstjeneste, temagudstjeneste, skriftemålsgudstjeneste osv.)
*Del 2: Kirkelige handlinger (dåp, konfirmasjon, skriftemål, ekteskap, gravferd, vigsling osv.)

I forbindelse med en ny gudstjenestereform i Den norske kirke, skal en ny bok erstatte den gamle, med ny liturgi, som omfatter både liturgiens innhold og tonesetting. Den nye gudstjenesteboken skal bli hetende Den norske kirkes gudstjenestebok 2011. 

## Se også
*Alterbok
*Gudstjeneste
*Liturgi
*Gudstjenestereformen i Den norske kirke

## Referanser
Radio Bremen

**Radio Bremen** er det offentlige kringkastingsselskapet i den nordtyske bystaten Bremen. Det er det minste kringkastingsselskapet som er medlem i ARD. 

Selskapet mottar og sender på to nettverk, disse kalles for *«Bremen Eins»* (Bremen en) og *«Bremen Vier»* (Bremen fire). Bremen en er en kanal som satser på et voksent publikum, mens Bremen fire har et yngre publikum som satsingsområde.

## Eksterne lenker
*
Pavelig kammerherre

**Pavelig kammerherre** (italiensk *cameriere di spada e cappa*) var før 2. Vatikankonsil den høyeste ærestittel som kunne tildeles en katolsk legmann. Tittelen ble vanligvis gitt til adelige. Pavelige kammerherrer hadde anledning til å tjenestegjøre som pavens personlige assistenter under offisielle seremonier som medlemmer av det pavelige hoff. De deltok i prosesjoner etter pavens bærestol (*sedia gestoria*).

## Norske pavelige kammerherrer
*Wilhelm Wedel-Jarlsberg
*Christopher de Paus

## Andre kjente pavelige kammerherrer
*Franz von Papen

## Litteratur
* Walter Kasper (Hrsg.): *Lexikon für Theologie und Kirche*, Dritte Auflage, Herder, Freiburg im Breisgau, Band 3 1995, ISBN 3-451-22003-2 und Band 8, 1999, ISBN 3-451-22008-3.
*Hartmut Benz (2017): Päpstliche Kammerherren "di spada e cappa" im 19. und 20. Jahrhundert. In: Römische Quartalschrift für Christliche Altertumskunde und Kirchengeschichte (112/3–4), S. 245–273.
Kyreniafjellene

**Kyrenia** er en lang og smal fjellkjede som går omtrent 150 km langs nordkysten av Kypros. Fjellene består hovedsakelig av kalkstein med noe marmor. Det høyeste fjellet er Kyparissovouno  med en høyde på 1&nbsp;024 m. Den vestlige delen av fjellkjeden kalles Pentadaktylosfjellene. Det tyrkiske navnet på disse fjellene er Beşparmak (*fem fingre*, som er den samme betydningen som på gresk)

## Historie
Fjellene er en rekke av sedimentære formasjoner fra perm til midten av miocen da de afrikanske og eurasiske kontinentalplatene kolliderte. Selv om fjellene bare er halvparten så høye som Troodosfjellene er Kyrenia svært kupert og stiger brått fra Mesaoriasletten, noe som gir dem et spektatkulært utseende. 

Siden fjellene ligger nær sjøen har de lenge vært et yndet sted for vakttårn og borger, som vernet nordkysten av Kypros. Disse borgene oppstod som regel på 900- til 1400-tallet, hovedsakelig laget av Østromerriket og familien Lusignan. Borgene St. Hilarion, Buffavento og Kantara ligger på fjelltopper i fjellkjeden og var strategisk viktige gjennom middelalderen.
Bloomberg

**Bloomberg** kan vise til:

*Bloomberg LP – markedsdata- og nyhetsbyrå
*Michael Bloomberg – person
Bloomberg L.P.

**Bloomberg LP** er et amerikansk nyhets- og markedsdatabyrå, spesialisert i å betjene  finanssektoren.   Børsmeglere utstyres normalt med en såkalt Bloomberg Terminal forbundet direkte til Bloombergs systemer og de har da adgang til nyheter, informasjon og kommunikasjon.

Bloomberg LP ble stiftet i 1981 av Michael Bloomberg.

Bloomberg Media består av:

* Bloomberg TV
* Bloomberg Radio
* Bloomberg Businessweek
* Bloomberg.com
* Bloomberg Press

## Referanser


## Eksterne lenker
*
Dvergenes andre

***Dvergenes andre*** er et musikkalbum av De Musikalske Dvergene som ble utgitt i 1990.

## Sporliste
# «God morgen Fredriksen» (Helge Grønhaug)
# «Eg gjør så godt eg kan» (Helge Grønhaug)
# «Mild protest» (Helge Grønhaug)
# «Toogførtiende gate» (Arild Martinsen/Helge Grønhaug)
# «Rein krangel» (Helge Grønhaug)
# «Rolig rock'n roll» (Helge Grønhaug)
# «Menneskelig å beile» (Helge Grønhaug)
# «Ta meg med» (Helge Grønhaug)
# «Kalle» (Helge Grønhaug)
# «Blomster» (Helge Grønhaug)
# «For en neve boller» (Helge Grønhaug)

## Medvirkende
### De Musikalske Dvergene
*Allert Bøkenes &ndash; Gitar, sang
*Erling Hjertnes &ndash; Bass, sang
*Karsten Olsen &ndash; Perkusjon, trommer
*Arne Grønhaug &ndash; Gitar, sang
*Helge Grønhaug &ndash; Gitar, sang, låtskriver
### Øvrige
* Svein Hovland - piano baklengs, småplukk, produsent, tekniker
* Per Myklebust - keyboard, kor, kreativitet 
* Per Skotheim - munnspill
* Eli Marie Soltvedt - bakgrunnvokal
* Henrikke Helland - bakgrunnvokal, tekniker
* Ine Tømmerås - bakgrunnvokal
* Knut Aafløy - bakgrunnvokal
* Øyvind Larsen - bakgrunnvokal
* Espen Lien - tekniker
* Kåre Kalvenes - tekniker
* Yngve Sætre - tekniker
* Svein Kløvig - fotograf
* Dag Indrebø - fotograf
* Erling Gjelsvik - albumnotater
* Kees Grijpink - kutting 
* Per Helge Hansen - coverdesign/illustrasjon

## Kilder
*
Pål A. Pedersen

**Pål Andreas Pedersen** (født 18. juni 1961) er en norsk professor ved Handelshøgskolen ved Nord universitet.

Pedersen var rektor ved Universitetet i Nordland og Høgskolen i Bodø. Pedersen var dekan ved Handelshøgskolen i Bodø.

## Referanser


## Eksterne lenker
Odd Harald Hauge

**Odd Harald Hauge** (født 1956) er en norsk pressemann. Han grunnla *[[Nettavisen]]* i 1996 sammen med Knut Ivar Skeid og Stig Eide Sivertsen. Her var han ansvarlig redaktør. Tidligere har han vært journalist og redaktør i *[[Kapital (tidsskrift)|Kapital]]* og økonomiredaktør i *[[Aftenposten]]*. Han tok også på seg engasjement som styreleder i IM International AS.

Hauge er kjent for sin store friluftsinteresse. Han gikk til Sydpolen sammen med Cato Zahl Pedersen og Lars Ebbesen i 1994.

Hauge er også romanforfatter og har utgitt sakprosabøker.

## Bibliografi
* *John Fredriksen: uautorisert biografi*,  Gyldendal forlag 1991
* *Cato mot Sydpolen*, sakprosa med Lars Ebbesen og Knut Bry (foto), Pax forlag 1995
* *Drillo*, sakprosa om Egil Olsen, Kagge forlag 1997
* *Nå er det din tur: 10 fantastiske turer i 5 verdensdeler*, sakprosa med Lars Ebbesen, Kagge forlag 2004
* *Storeulv: en uautorisert biografi om [[John Fredriksen]]*, sakprosa med Gunnar Stavrum, Gyldendal forlag 2006. Utvidet utgave av *John Fredriksen: uautorisert biografi* fra 1991
* *Drømmen om Everest*, sakprosa med Cato Zahl Pedersen, Kagge forlag 2007
* *I tyvenes tid*, roman, Kagge forlag 2009 
* *Løgnerne*, roman, Kagge forlag 2011
* *Spill effektiv fotball. Drillos fotballfilosofi*, sakprosa, Kagge forlag 2011
* *Den vidunderlige følelsen av frykt',' sakprosa med [[Karina Hollekim]], Gyldendal forlag 2011  
* *Paranoia*, roman, Kagge forlag 2012 
* *Visst faen er det personlig ; Orkla - selskap og slagmark i mer enn 100 år*, sakprosa, Kagge forlag 2014
* *Everest*, roman, Kagge forlag 2016 
* *Storebjørn*, roman fra Svalbard, Kagge forlag 2019
* *Polare tragedier*, sakprosa, Gyldendal forlag 2019
* *Novaja Semlja-effekten'', roman, Kagge forlag 2023

## Kilder
* Forfatterpresentasjon Gyldendal forlag
* Forfatterpresentasjon Kagge forlag
Eidesvik Offshore

**Eidesvik Offshore** er et offshorerederi med hovedkontor i Langevåg, sør på Bømlo i Hordaland. Rederiet er notert på Oslo Børs med koden EIOF. Markedsverdien var 1,87 milliarder kroner (per 29. april 2007).

Eidesvik opererer med en flåte av spesialiserte skip innen tre hovedsegmenter: 
* Forsyning og logistikk 
* Subsea
* Seismikkundersøkelser og kabellegging

## Eksterne lenker
* 
* 
*
Edvard Langset

**Edvard Langset** (1867-1924) var lærer, forfatter, folkeminnesamler og statsstipendiat fra Straumsnes (Tingvoll). Han var far til stortingsrepresentant Ola Langset.

Langset var en aktiv forfatter og skribent og gav ut i alt 13 bøker i si levetid. I 1948, 24 år etter hans død, kom bok nummer 14, basert på deler av det omfattende innsamlingsarbeidet han gjorde. Som forfatter skrev han også under pseudonymet *«Ola Vonheim»*.

Han tok lærerutdanning på Klæbu seminar 1889-91, arbeidet deretter som lærer i Bjugn 1 eller 2 år, i Hemne 1893-1906, i Frei 1906-1916 og i heimbygda fra 1916. Han var elev på Askov folkehøjskole 1899-1900 og fulgte forelesninger i folkeminnevitenskap i årene etter. Han var leder av Nordmøre ungdomslag, styremedlem i Nordmøre mållag og startet bygdemuseum i heimbygda. Han ble statsstipendiat i 1917.

## Litteratur
;Prosa
* 1901 &ndash; *Fred paa jordi : forteljing.* Fosna, 1901. 
* 1902 &ndash; *Fem Kvinnor : Forteljingar* Kristianssund : Tvedte, 1902. 
* 1904 &ndash; *Ein Uppfinnar : Forteljing.* Kristiansund : John Johnsen Bog- og Aksidenstrykkeri, 1904.  
* 1908 &ndash; *Fridomsstrid : forteljingar.* Fosna, 1908. 
* 1908 &ndash; *Menneskjor : forteljing.* Fosna, 1908. 
* 1914 &ndash; *Far : forteljingar.* Nidaros, 1914.
* 1923 &ndash; Ola Vonheim (pseud.): *Gamle minne : forteljingar.* Fosna, 1923. 

;Skuespill 
* 1905 &ndash; *Ein bondegut i Oslo : spelstykke.* Fosna, 1905. 
* 1908 &ndash; *Dronning Gyda : spelstykke i fire vendingar.* Fosna : Marie Normanns efg., 1908. 
* 1915 &ndash; Ola Vonheim (pseud.): *Naar kulturen skal bergast : spel i tri vendingar.* Nidaros, 1915. 

;Folkeminne 
* 1910 &ndash; *Fraa Nordmør : eventyr, segner og gamle lækjeraader.* Fosna [Kristiansund] : Marie Normans eftf., 1910.  
* 1915&ndash;18 &ndash; *Norsk folkedikting for born.* Fosna : [E. Langset], 1915-1918. (2 hf.)
* 1921 &ndash; *Folke-eventyr fraa Nordmør.* (Norsk folkeminnelag ; 4) Kristiania, 1921. (viii+64 s.)
* 1948 &ndash; *Segner, gåter, folketru frå Nordmør*. (Norsk folkeminnelag ; 61) Oslo, 1948. (186 s.; red. av Reidar Th. Christiansen) 
* «Edvard Langsets folkeminneoppskrifter fra Ørland Bjugn og Stjørna» I: *Årbok for Fosen*, 2003

;Om ham
* Langset, Edvard: *Folke-eventyr fraa Nordmør.* (Norsk folkeminnelag ; 4) Kristiania, 1921. 
* Reidar Th. Christiansen, «Innledning» i *Segner, gåter, folketru frå Nordmør*. 1948. 
* Morten Haugen. «Innledning» i «Edvard Langsets folkeminneoppskrifter fra Ørland Bjugn og Stjørna» I: *Årbok for Fosen*, 2003
* Endre Holten. «Edvard Langset» I: *Du mitt Nordmøre* 1992
* Einar Langset. «Edvard Langset» I: *Årbok for Nordmøre* 2006
 
## Eksterne lenker
* Alnakka.net Edvard Langset: *Folke-eventyr frå Nordmør*,  fulltekst
In Sorte Diaboli

***In Sorte Diaboli*** (latin for «*I direkte kontakt med [[Satan]]*») er det åttende studioalbumet til det norske symfoniske black metal-bandet Dimmu Borgir og deres første konseptalbum. 

## Konsept
*In Sorte Diaboli* er bandets første konseptalbum og har en historie som foregår i middelalderen i Europa. Det handler om en prest som begynner å tvile på sin tro og ender opp med å ta plassen til Antikrist. «Det er denne typen som jobber som prestens assistent, og etter en stund finner han ut at han har ingenting å gjøre med kristendommen», sier Silenoz. «Han får en slags oppvåkning og innser at han har annerledes krefter og lener mer mot den mørke siden.»

## Sporliste
# «The Serpentine Offering» (5:09)
# «The Chosen Legacy» (4:17)
# «The Conspiracy Unfolds» (5:24)
# «The Sacrilegious Scorn» (3:58)
# «The Fallen Arises» (2:59) 
# «The Sinister Awakening» (5:09) 
# «The Fundamental Alienation» (5:17) 
# «The Invaluable Darkness» (4:44) 
# «The Foreshadowing Furnace» (5:49)
# «The Ancestral Fever» (Europeisk bonusspor) (5:51)
# «The Heretic Hammer» (Nordamerikansk bonusspor) (4:37)
# «Black Metal» (Japansk bonusspor – Venom-coverlåt)

## Personell
*Shagrath – Vokal /Keyboards
*Galder – Gitar
*Erkekjetter Silenoz – Gitar
*ICS Vortex – Bassgitar, vokal
*Mustis – Keyboard 
*Hellhammer – Trommer

## Spesialutgaver
*Et begrenset antall kopier av albumet ble utgitt i en digipak som inneholdt en DVD, et 32-siders hefte og speilvendte tekster. Den europeiske begrensede digipaken og boken som var innbundet i lær, kom med et plastikkspeil slik at man kunne lese tekstene. Den nordamerikanske versjonen inneholdt ikke et speil. DVD-en inneholdt klipp fra «The Serpentine Offering», to korte videoer som viste hvordan albumet og videoen ble laget, et fotogalleri og en mediaspiller.
**Den begrensede europeiske utgaven har bonussporet «The Ancestral Fever» som spor nummer fire.
**Den begrensede nordamerikanske utgaven har bonussporet «The Heretic Hammer» som spor nummer seks.
**Den begrensede japanske utgaven har bonussporet «Black Metal», et cover av den klassiske låten av Venom som spor nummer ti.
*En begrenset utgave som bare kom ut i et par eksemplarer, en lær-innbundet bok, ble også utgitt. Denne inneholdt bonussporene fra både den nordamerikanske og den europeiske digipaken.
*Coverbildet er sensurert i Nord-Amerika

## Salg og topplister
I USA debuterte albumet som nummer 43 på Billboard 200, og solgte nesten 14&nbsp;000 kopier den første uken. I Norge debuterte de på førsteplass og lagde historie ved å være det første black metal bandet noensinne til å debutere på førsteplass i sitt hjemland. Det er også første gang et norsk band har vært på Billboard 200 siden a-ha.

## Referanser


## Eksterne lenker
*
Strange Fruit

**Strange Fruit** har flere betydninger:

* *[[Strange Fruit (album)]]*, er et album med Ike Turner & the Family Vibes
* *[[Strange Fruit (Trijntje Oosterhuis album)]]*, er et album fra 2004 av Trijntje Oosterhuis
* Strange Fruit (club), er en klubb og promoter
* Strange Fruit (film), en film
* *[[Strange Fruit (sang)]]*, er en sang sunget av Billie Holiday
* *Strange Fruit*, er et fantasi-rockeband i 1998-filmen *Still Crazy*
* *Strange Fruit*, er en sang sunget av hiphop artisten Danny! med Peace og 'Drea
* *Strange Fruit*, er en Novelle av Lars Saabye Christensen
* *Strange Fruit*, er en bok skrevet av Lillian Smith
* Strange Fruit Project, er en hiphop-gruppe
* Strange Fruit Records, et plateselskap
Oaxen Skärgårdskrog

**Oaxen Skärgårdskrog** er en restaurant i Oaxen i Sverige.  Sjefskokk er Magnus Ek. Restauranten ble kåret til den 39. beste restaurant i verden av Restaurant (magazine) Top 50 i 2007.

## Eksterne lenker
* 
* Oaxen Skärgårdskrog – restaurantens hjemmeside
Luxembourgsk franc

**Luxembourgsk franc** var myntenheten i Luxembourg mellom 1854 og 2002 (med unntak av perioden 1941&ndash;1944). 1 luxembourgsk franc var inndelt i 100 cent.

Myntenheten ble erstattet av euro den 1. januar 2002.